**Navodila za organizacijo in izvedbo ŠOLSKEGA TEKMOVANJA 13. Slovenske glasbene olimpijade**

1.

**Določite žirijo šolske glasbene olimpijade**. Skladno s Pravilnikom tekmovanja

(14. člen) Šolsko glasbeno olimpijado vodi tričlanska tekmovalna žirija, ki jo določi ravnatelj šole na predlog učitelja glasbene umetnosti. Žirijo sestavljajo predsednik (obvezno učitelj glasbene umetnosti) in dva člana.

2.

Poslali vam bomo **pisni test. R**azmnožili ga boste za svoje tekmovalce. Poslali vam bomo tudi **zvočne primere**, povezane z reševanjem pisnega testa.

Za vas bomo pripravili **rešeno testno polo z vključenimi napotki za točkovanje**.

*Čas reševanja pisnega testa je 45 minut.*

3.

Drugi del šolske glasbene olimpijade vključuje **tekmovalčev pevski nastop**. Pri njem bodite pozorni na muzikalno in doživeto interpretacijo pesmi in intonančno zanesljivost petja.

4.

Na šolski glasbeni olimpijadi tekmovalec predloži tudi **zapis lastne skladbe**.

Pri pregledu zapisa bodite pozorni na vsebinsko in oblikovno izvirnost ter notni zapis skladbe.

**Točkovanje posameznih delov tekmovanja je že določeno za tekmovalčev pevski nastop (največ 10 točk) in za zapis lastne skladbe (največ 10 točk). Podatke o točkovanju pisnega testa boste prejeli, ko vam bomo test poslali.**

Če se šolske glasbene olimpijade udeleži več tekmovalcev, naredite končni vrstni red rezultatov tekmovalcev glede na dosežene točke.

Z Glasbene mladine Slovenije boste prejeli **bronasta priznanja za vse udeležence šolske glasbene olimpijade.**

**PO ŠOLSKI GLASBENI OLIMPIJADI**

**Izpolnite Zapisnik** in ga pošljete na Glasbeno mladino Slovenije Sabini Dečman info@glasbenamladina.si

Druge dokumentacije ali rešenih testnih pol vam na Glasbeno mladino Slovenije ni potrebno pošiljati.

Na *13. Slovensko glasbeno olimpijado*, ki bo 9. marca 2023 v prostorih

UL Akademije za glasbo (palača Kazina, Kongresni trg 1, Ljubljana) lahko z vsake osnovne šole **prijavite enega učenca**, ki je dosegel najboljši rezultat na šolski glasbeni olimpijadi. Rok za prijavo na 13. Slovensko glasbeno olimpijado je

**16. februar 2023.**

**Prijavnica za državno tekmovanje** bo priložena Zapisniku o izvedbi šolske olimpijade.

Za **VSA VSEBINSKA VPRAŠANJA** v zvezi z izvedbo šolske glasbene olimpijade se neposredno obrnite na Branko Rotar Pance, ali prek e- pošte brankarotar@gmail.com in

branka.rotar-pance@ag.uni-lj.si ali prek telefona 040 846 403.

Želimo vam uspešno izvedbo šolske glasbene olimpijade in se veselimo srečanja z vami na *13. Slovenski glasbeni olimpijadi*.

dr. Branka Rotar Pance, l.r.

koordinatorica Glasbene olimpijade

in



Sabina Dečman

info@glasbenamladina.si

041 741 390

Ljubljana, 4. september 2023